Държавен вестник, бр. 19, 2022 г., стр. 11

БРОЙ  19	
Д Ъ Р Ж А В Е Н  В Е С Т Н И К 	
СТР.  11  
ятелствата по чл. 13, ал. 2, т. 1 – 3 и 5 и чл. 21, 
ал. 3 – 5 от ЗМГО.
(10) В случай на отговори, становища и 
доказателства, постъпили при условията на 
чл. 75, ал. 7 от ЗМГО, съставът преценява 
дали изложените в тях факти и обстоятелства, 
съответно приложените доказателства са от 
значение за изхода на производството, дали 
същите са били известни и налични в рамките 
на предоставения срок, или допълват отно­
сими факти и доказателства, които са били 
представени своевременно, дали със същите 
се оспорват служебно направени констатации 
или нови аргументи на ответната страна, дали 
приемането на същите би довело до необос­
новано забавяне на производството, както и 
наличието на други обстоятелства, които са 
възпрепятствали страната да спази срока.
(11) Решенията по жалбите по чл. 69, ал. 1, 
т. 3 от ЗМГО се вземат по реда на чл. 75, 
ал. 12 от ЗМГО и съдържат:
1. номер и дата на решението;
2. данни за жалбата и обжалваното ре­
шение;
3. данни за страните в производството и 
за пълномощника или обединението, ако са 
упълномощени такива;
4. обобщение на представените от страните 
аргументи;
5. фактическа обстановка;
6. мотиви на решението;
7. произнасяне във връзка с исканията 
за оттегляне на заявката, за разделяне или 
за ограничаване на списъка на стоките или 
услугите є, ако такова не е направено до 
вземане на решението;
8. основание и диспозитив на решението;
9. пред кой съд и в какъв срок решението 
може да бъде обжалвано;
10. име и подпис на председателя на Па­
тентното ведомство или на оправомощен от 
него заместник-председател.
Раздел V
Ред за разглеждане на исканията и вземане 
на решение
Чл. 22. (1) Исканията се разглеждат по 
реда на чл. 76, ал. 1 – 5 от ЗМГО.
(2) При постъпване на отговори, становища 
и доказателства след срока по чл. 76, ал. 4 от 
ЗМГО, без да са посочени уважителни при­
чини за неспазването му, на представилата 
ги страна се предоставя едномесечен срок 
за обосноваването им и за представяне на 
доказателства, ако е необходимо.
(3) Мотиви за наличието на уважителни 
причини се излагат най-късно в решението 
по искането.
(4) При искания за заличаване, подадени 
на основание чл. 12, ал. 6 от ЗМГО, фактите, 
обстоятелствата и/или доказателствата за 
обосноваване на действията на агента или 
представителя се представят с възражението 
срещу искането за заличаване, а искането за 
прехвърляне на марката на действителния 
притежател се прави най-късно със станови­
щето по възражението.
(5) Когато искането, подадено на основа­
ние чл. 36, ал. 3, т. 2, буква „б“ от ЗМГО, е 
оспорено съгласно чл. 76, ал. 3 от ЗМГО и 
искателят не представи доказателства за об­
разувано съдебно производство или за влязло 
в сила съдебно решение за установяване на 
съществуването на по-ранното авторско право, 
производството се прекратява.
(6) Позоваването на чл. 37 от ЗМГО може 
да бъде направено изрично в ясно обособена 
част от възражението срещу искането за зали­
чаване или в самостоятелна кореспонденция, 
подадена не по-късно от изтичането на срока 
по чл. 76, ал. 1 от ЗМГО. За прилагането на 
чл. 37 от ЗМГО следва да се представят дока­
зателства, че искателят в продължение на 5 
последователни години е търпял използването 
на марката и е знаел за това.
(7) Искане за доказване на реално изпол­
зване на по-ранната марка по реда на чл. 77 
от ЗМГО може да бъде направено изрично 
като ясно обособена част от възражението 
срещу искането за заличаване или като са­
мостоятелно искане, подадено не по-късно от 
изтичането на срока по чл. 76, ал. 1 от ЗМГО.
(8) При искане за отмяна на регистрацията 
на марка всяка от страните може да поиска 
определяне на по-ранна дата за отмяна, която 
следва да е ясно установима от представените 
доказателства и за нея да е обоснован правен 
интерес.
(9) Когато искането е по чл. 35, ал. 1, т. 1 
от ЗМГО, по-ранната дата не може да попада 
в 5-годишния период след регистрацията на 
марката.
(10) Когато искането е по чл. 35, ал. 1, т. 2 
и 3 от ЗМГО, по-ранната дата не може да 
предхожда датата на регистрация.
(11) Посочването на по-ранна дата по ал. 8 
може да бъде направено с възражението срещу 
искането за отмяна, съответно със станови­
щето по възражението.
(12) При искане за отмяна по чл. 35, ал. 1, 
т. 1 от ЗМГО и посочване на по-ранна дата по 
ал. 8 на притежателя на марката се предоставя 
двумесечен срок за представяне на доказател­
ства за реално използване на марката през 
петте години, предхождащи по-ранната дата.
(13) При искане за отмяна по чл. 35, ал. 1, 
т. 2 и 3 от ЗМГО и посочване на по-ранна 
дата по ал. 8 на искателя се предоставя дву­
месечен срок за представяне на доказателства 
във връзка с начина на използване на марката 
съгласно основанието на искането.
(14) Доказателствата по ал. 12 – 13 се из­
пращат на искателя, съответно на маркопри­
тежателя, за становище в едномесечен срок.